รัฐบาลไทย-ข่าวทำเนียบรัฐบาล-เครือข่ายภาคี พม. ร่วมระดมทุน และมอบสิ่งของบริจาค เพื่อช่วยเหลือผู้ได้รับผลกระทบจากโควิด-19 ระลอกใหม่
วันพฤหัสบดีที่ 13 พฤษภาคม 2564
เครือข่ายภาคี พม. ร่วมระดมทุน และมอบสิ่งของบริจาค เพื่อช่วยเหลือผู้ได้รับผลกระทบจากโควิด-19 ระลอกใหม่
เครือข่ายภาคี พม. ร่วมระดมทุน และมอบสิ่งของบริจาค เพื่อช่วยเหลือผู้ได้รับผลกระทบจากโควิด-19 ระลอกใหม่
วันที่ 6 พ.ค. 64เวลา 15.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เปิดเผยว่า วันนี้ กระทรวง พม. ได้รับมอบสิ่งของบริจาคจํานวนมากจากหลายภาคส่วน เพื่อนําไปช่วยเหลือประชาชนกลุ่มเปราะบาง อาทิ เด็ก คนพิการ ผู้สูงอายุ และผู้ด้อยโอกาสในสังคม ซึ่งเป็นกลุ่มเป้าหมายของกระทรวง พม. ที่ประสบปัญหาทางสังคมได้รับความเดือดร้อนและความยากลําบากจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ รวมทั้งส่งต่อไปยังโรงพยาบาลสนามที่ดูแลรักษาผู้ป่วยโรคโควิด-19 โดยมีหลายภาคส่วนร่วมกันบริจาค ดังนี้ 1. สถานปฏิบัติธรรมนานาชาติอ่างทองและบริษัทโตโยต้าอ่างทอง บริจาคข้าวสาร จํานวน 5 ตัน ปลากระป๋อง จํานวน 4,000 กระป๋อง และน้ําดื่ม จํานวน 120 แพ็ค 2.บริษัท น้ําตาลมิตรผล จํากัด บริจาคแอลกอฮอล์ จํานวน 2,000 ลิตร 3. ชมรมเพื่อนบุญ บริจาคกาแฟ จํานวน 4,500 ซอง 4. บริษัท เอสซีเวอร์ค จํากัด และบริษัท ทูโก จํากัด บริจาคน้ํายาฆ่าเชื้อลาซารัส จํานวน 28 แกลลอน (5 ลิตร) และ 132 ขวด (30 มล. 60 มล. และ 450 มล.) 5. บริษัท โมเดิร์น คาส อินเตอร์เนชั่นแนลคอสเมติคส์ จํากัด บริจาคเจลแอลกอฮอล์ จํานวน 3,602 ขวด 6. สถานธนานุเคราะห์ บริจาค ข้าวสาร จํานวน 200 ถุง น้ําดื่ม จํานวน 500 แพ็ค และนมถั่วเหลือง จํานวน 24 ลัง 7. คณะนักศึกษาวิทยาลัยป้องกันราชอาณาจักร (วปอ.) รุ่น 58 นําโดย พลโท สุรเดช ประเคนรี บริจาคเครื่องอุปโภคบริโภค และเจลแอลกอฮอล์ ขนาด 50 มล. จํานวน 1,000 ขวด มูลค่ารวมทั้งหมด 590,000 บาท 8. บริษัท แปซิฟิค อินเทอร์เน็ต (ประเทศไทย) จํากัด บริจาคเงิน จํานวน 10,000 บาท 9. หจก. เฟเวอร์ริทดีไซน์ มอบเงิน จํานวน 20,000 บาท 10. บริษัท เอบิท มัลติซิสเต็ม จํากัด มอบเงิน จํานวน 10,000 บาท 11. คุณสุวารี พจนานุกูลกิจ มอบเงินจํานวน 10,000 บาท 12. บริษัท ซิมโฟนี่ คอมมูนิเคชั่น จํากัด (มหาชน) มอบเงิน จํานวน 3,000 บาท 13. คุณปาจรีย์ รัตตกุล มอบเงิน จํานวน 1,000 บาท และ 14. คุณศรสกล อดิเทพสถิต มอบเงิน จํานวน 1,000บาท
นางสาวแรมรุ้งกล่าวว่า ด้วยสถานการณ์การแพร่ระบาดของโรคโควิด-19 ระลอกใหม่ ได้ขยายวงกว้างไปทั่วประเทศ และส่งผลกระทบต่อประชาชนทุกกลุ่มเป้าหมายอย่างต่อเนื่อง ทั้งนี้ กระทรวง พม. มีความห่วงใยคุณภาพชีวิตของกลุ่มเปราะบางที่มีความเสี่ยงสูง จึงได้ดําเนินโครงการการให้เพื่อชีวิตที่ดีกว่า ด้วยการรับบริจาคสิ่งของจําเป็นในชีวิตประจําวันโดยบูรณาการความร่วมมือกับทุกภาคส่วน เพื่อนําไปช่วยเหลือกลุ่มเปราะบางและประชาชนที่ได้รับผลกระทบจากโรคโควิด-19 สําหรับวันนี้ กระทรวง พม. ขอขอบคุณทุกภาคส่วนที่มาร่วมบริจาคสิ่งของที่จําเป็น และขอให้มั่นใจได้ว่า สิ่งของบริจาคจะเป็นประโยชน์และส่งถึงมือกลุ่มเปราะบางและประชาชนที่กําลังประสบปัญหาความเดือดร้อนอย่างแน่นอน
นางสาวแรมรุ้งกล่าวเพิ่มเติมว่า กระทรวง พม. ขอเชิญชวนทุกภาคส่วนและประชาชน ร่วมบริจาคสิ่งของที่จําเป็น อาทิ น้ําดื่ม นมสําหรับเด็กและผู้ใหญ่ ผ้าอ้อมสําหรับเด็กแรกเกิด คนพิการ และผู้สูงอายุ บะหมี่กึ่งสําเร็จรูป หน้ากากอนามัย และแอลกอฮอล์ เป็นต้น ทั้งนี้ สามารถบริจาคได้ที่ ศูนย์รับบริจาคกระทรวง พม. ณ อาคารกรมพัฒนาสังคมและสวัสดิการ กระทรวง พม. หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทุกจังหวัด